**Atbildes uz jautājumiem par**

**1.1.1.7. pasākumu “Inovāciju granti studentiem”**

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Finansējums un izmaksas | | | |
| 1.1. | Projektu pieteikuma iesniegšanas brīdī pieteikuma iesniedzējai organizācijai jau jābūt faktiskiem līdzekļiem savā fondā, vai arī ir iespējams apstiprināt līdzfinansējuma esamību ar atbalsta vēstulēm, kurās partneri apņemas sniegt savu ieguldījumu naudas vai preču veidā, lai nodrošinātu nepieciešamo līdzfinansējumu? | Saskaņā ar atlases nolikuma 9.5. apakšpunktu, projekta iesniedzējs pievieno bankas konta izrakstu, kas apliecinātu pieejamā finansējuma apjomu Inovāciju fondā atbilstoši MK noteikumu Nr. 82 49. punktā noteiktajam. |
| 1.2. | Kāda metodika tiek izmantota pilna laika studējošo skaita uzskaitei, iesniedzot pieteikumu? Kādi konkrēti principi un aprēķini tiek piemēroti, lai nodrošinātu atbilstību Valsts izglītības informācijas sistēmas datiem laika posmā no 2025. gada 7. maija līdz 2025. gada 6. augustam? | Pilna laika studējošo uzskaitei tiek izmantoti pašas augstskolas dati par pilna laika studējošo skaitu augstskolā uz pieteikuma iesniegšanas brīdi, tai skaitā ņemot vērā MK noteikumu Nr. 82 anotācijā noteikto, ka par pilna laika studentiem tiek uzskatīti pilna laika studijās studējošie, kuri nav akadēmiskajā atvaļinājumā, kā arī nav ieradušies Latvijā īsajā mobilitātē vai nav devušies mobilitātē. Pilna laika studējošo skaits tiks fiksēts uz pieteikuma iesniegšanas brīdi un projekta vērtēšanas posmā netiks pārskatīts. |
| 1.3. | Vai varat, lūdzu, precizēt, vai atkarībā no dažāda projekta ilguma (4 gadi, 3 gadi, 2 gadi un mazāk) mainās CFLA atbalsta intensitāte (85% privātajām augstskolām)? Ja tā, vai varētu paskaidrot, kā tieši tā mainās?  Vai mēs pareizi saprotam, ka dažādi līdzfinansējuma apjomi atkarībā no projekta ilguma, kas jānorāda pieteikuma iesniegšanas brīdī (proti, 25% pie četru gadu ilguma, 33% pie trīs gadu ilguma, 50% pie divu gadu vai mazāk ilguma), attiecas uz iesniedzējas organizācijas inovāciju fondu (privāto līdzfinansējumu)?  Tātad, vai pareizi saprotam, ka, ja mēs plānojam projektu uz diviem gadiem, tad pieteikuma iesniegšanas brīdī mums ir jāuzrāda līdzekļi 50% apmērā no projekta privātā līdzfinansējuma (10- 15% no kopējās projekta summas)? | Finansējuma atbalsta intensitāti nosaka MK noteikumu Nr. 82 14. punkts.  Savukārt MK noteikumu Nr. 82 47. punktā ir noteikti privātā finansējuma avoti, proti, Inovāciju fonda līdzekļi. Vienlaikus MK noteikumu Nr. 82 49. punkts nosaka minimālo privātā finansējuma apjomu, kas jānodrošina uz projekta iesnieguma apstiprināšanas dienu.  Līdz ar to finansējuma apjoms nemainās atkarībā no projekta īstenošanas perioda. Ja projekts tiek plānots uz diviem gadiem, tad pieteikuma iesniegšanas brīdī jāuzrāda līdzekļi 50% apmērā no projekta privātā līdzfinansējuma, kas veido 10 vai 15% no kopējās projekta summas. |
| 1.4. | Jautājums: MK noteikumu 34.punktā ir minēts maksimālais publiskais attiecināmais finansējums. Vai šis finansējums ir domāts kā maksimālais ERAF (85%) finansējums vai kopā ar līdzfinansējumu nedrikst pārsniegt noteikto maksimālo finansējuma apjomu? | Kopējais publiskais finansējums (ERAF + valsts budžeta līdzekļi) nedrīkst pārsniegt MK noteikumu Nr. 82 34. punktā noteikto maksimāli pieļaujamo apjomu. Papildu finansējumu no citiem avotiem (piemēram, privātiem) var piesaistīt, taču tas netiek ieskaitīts šajā publiskā finansējuma griestu summā. |
| 1.5. | Ministru kabineta noteikumi Nr. 82 37.2. ar studentu inovāciju programmu īstenošanu saistītās projekta īstenošanas izmaksas:  Neatrodu, kādas ir pieļaujamās summas, kuras var tikt attiecinātas prototipēšanai? | Ministru kabineta noteikumu Nr. 82 37.2. apakšpunkts paredz, ka attiecināmas ir ar studentu inovāciju programmu īstenošanu saistītās projekta izmaksas, ieskaitot arī prototipēšanas izmaksas, tomēr normatīvajos aktos nav noteikts konkrēts maksimālais apjoms vai procentuālais ierobežojums, kas būtu attiecināms tieši uz prototipēšanu. Svarīgi ir nodrošināt, ka, izmaksas ir tieši saistītas ar studējošo pieteikumu īstenošanu, tās ir pamatotas, izsekojamas un pierādāmas projekta dokumentācijā, tiek ievērots kopējā projekta budžeta samērīgums atbilstoši plānotajām aktivitātēm.  Prototipēšanas izmaksas (piemēram, materiāli, iekārtu noma, testēšanas pakalpojumi u.c.) var tikt plānotas vai nu projekta pakalpojumu izmaksu ietvaros (pozīcijā Nr.13.1.), vai arī fiksēto summu ietvaros (pozīcijā 14.2.). |
| 1.6. | Vai fiksētās summas maksājumu inovāciju idejas attīstībai uz jau esošas koncepcijas pierādījuma bāzes varam izmantot, lai apmaksātu studentiem mobilitāti uz ārzemēm pie projekta ārvalstu sadarbības partnera, kas īsteno daļu no studentu inkubācijas programmas, dalību šajā mobilitātē iekļaujot kā obligātu nosacījumu pie studējošo inovāciju pieteikumu atlases un noslēgtajos līgumos par pieteikumu īstenošanu? | Ja mobilitāte ir tieši saistīta ar konkrēta pieteikuma īstenošanu un ir nepieciešama fiksētās summas maksājuma metodikā paredzamo metodisko fāžu izpildei, tad tā ir attiecināma izmaksu pozīcija granta ietvaros. Savukārt ņemot vērā MK noteikumu 82 anotācijā noteikto, ka mobilitātes izmaksas ir attiecināmas atsevišķos pamatotos gadījumos, dalība šajā mobilitātē nevar tikt iekļauta kā obligāts nosacījums pie studējošo inovāciju pieteikumu atlases. |
| Īstenošanas nosacījumi | | | |
| 2.1. | Vai tiks veikta projekta partneru revīzija? Vai Centrālā finanšu un līgumu aģentūra plāno veikt komerciālo partneru revīziju? Vai revīzijas procedūra ir mainījusies, vai tā paliks tāda pati kā iepriekšējā programmā (1.1.1.3)? | 2021.–2027. gada plānošanas periodā 1.1.1.7. pasākumā līdzīgi kā 1.1.1.3 pasākumā (iepriekšējā plānošanas periodā) tiks veikta sadarbības partneru pārbaude saistībā ar prasību ievērošanu, īstenojot Eiropas Reģionālās attīstības fonda projektus |
| 2.2. | Kā izglītības iestādei jāīsteno intelektuālā īpašuma tiesību (IPR) pārvaldība programmas ietvaros? Vai tā var to darīt pēc saviem ieskatiem, vai arī pastāv noteiktas prasības no programmas/Centrālās finanšu un līgumu aģentūras puses? | Par intelektuālā īpašuma tiesību pārvaldības nosacījumiem var iepazīties [MK noteikumu Nr. 82 anotācijā](https://tapportals.mk.gov.lv/annotation/3d6d94c9-05d0-43e6-a379-ae060014c815). |
| 2.3. | Kāds ir nepieciešamais kopējais publikāciju skaits programmas ietvaros, un vai pastāv noteikta to publicēšanas periodiskums? (Web of Science un SCOPUS publikācijas kā RIS3 rādītājs). | Web of Science un SCOPUS publikācijas kā RIS3 rādītājs publikāciju skaits un to periodiskums pasākuma ietvaros nav noteikts. Vēršam uzmanību, ka rādītājā tiek ieskaitītas tās publikācijas, kurām vismaz viens no tās autoriem ir studentu inovāciju pieteikumu īstenotājs un publikācija atbilst pieteikuma tematikai. |
| 2.4. | Vai studējošais drīkst piedalīties studentu inovāciju pieteikumu īstenošanā vai studentu inovāciju programmas pasākumos vairāku augstskolu projektos 1.1.1.7. pasākuma ietvaros un saņemt atbalstu (piemēram, mērķstipendiju, vai ar studentu inovāciju pieteikuma īstenošanu saistītajām materiālu un pakalpojumu izmaksām)? | Ministru kabineta noteikumos nav ierobežojuma studējošajam piedalīties vairāku augstskolu projektos. Tomēr ir svarīgi nodrošināt, lai nenotiktu finansējuma pārklāšanās un dubultā finansēšana par vienām un tām pašām aktivitātēm. AII savā starpā ir jāapmainās ar informāciju par stipendiātiem, lai nerastos situācija, kad students atbalstu vienlaikus saņem vairākās AII. Tas ir, students var vienlaicīgi piedalīties vairāku augstskolu organizētajos studentu inovāciju pieteikumu īstenošanā, taču students nevar vienlaicīgi saņemt atbalstu no abiem projektiem. Pēc vienas augstskolas studentu inovāciju pieteikumu īstenošanas beigām students secīgi var saņemt atbalstu citas augstskolas studentu inovāciju pieteikuma īstenošanai. |
| 2.5. | Vai augstskolai, kura piedalīsies projektā kā sadarbības partneris, ir obligāti jāiesaista tās studējošie tieši studentu inovāciju pieteikumu īstenošanā sadarbības projekta ietvaros vai tā var būt sadarbība starp divām augstskolām, organizējot kopīgus studentu inovāciju programmas pasākumus? | Sadarbība starp augstskolām var izpausties dažādos veidos, tostarp kopīgu studentu inovāciju programmas pasākumu organizēšanā. Nav obligāti, lai katra augstskola iesaistītu tieši savus studējošos inovāciju pieteikumu īstenošanā. Svarīgi ir, lai sadarbības rezultātā tiktu sasniegti projekta mērķi un rezultāti, neatkarīgi no tā, kādā veidā augstskolas organizē savu sadarbību un studējošo iesaisti. |
| 2.6. | 6. Pielikumā “Studentu inovāciju programmas apraksts” minēts, ka tā īstenošanā jāparedz sadarbība ar vismaz 30 komersantiem. Vai šie komersanti skaitītos tie paši sadarbības partneri, kas MK noteikumu 18. punktā minētie sadarbības partneri, ar kuriem jāparaksta apliecinājums? Vai tomēr sadarbības aprakstu varam minēt tekstuāli un parakstīti apliecinājumi nebūtu nepieciešami no šiem 30? Šobrīd ir neskaidrība, kas skaitās sadarbības partneris un no kuriem mums ir jāpieprasa apliecinājums un kurus varam vienkārši pieminēt pieteikumā. | Gadījumā, ja komersants iesaistās Studentu inovāciju programmas īstenošanā tikai ar finansiālo ieguldījumu, tad tas nekvalificējas kā sadarbības partneris. Taču šāds komersants tiek ieskaitīts nacionālā rādītāja “komersantu skaits, kuri sadarbojas ar augstskolām, kas iesaistās studentu inovāciju grantu programmu īstenošanā” vērtībā, un šim ir nepieciešami apliecinoši dokumenti, kas pierāda, ka komersants piešķir finansējumu programmas īstenošanai. Gadījumā, ja komersants iesaistās Studentu inovāciju programmas īstenošanā vienā no MK noteikumu Nr.82 2.8.apakšpunktā definētajiem veidiem, tad tas ir sadarbības partneris un atbilstoši MK noteikumu Nr.82 18.3.apakšpunktam projekta iesniegumam ir jāpievieno komersanta kā sadarbības partnera apliecinājums par gatavību piedalīties projekta īstenošanā, tai skaitā iekļaujot informāciju par sadarbības partnera ieguldījumu projekta īstenošanā (projektu iesniegumu atlases nolikuma 9.3.apakšpunkts).  Atbilstoši augstāk minētajiem komersantu apliecinājumiem tiek plānota nacionālā rādītāja komersantu skaits, kuri sadarbojas ar augstskolām, kas iesaistās studentu inovāciju grantu programmu īstenošanā vērtība projekta iesnieguma sadaļā “rādītāji”, kā arī tiek piešķirti punkti projekta iesnieguma kvalitātes kritērijā Nr.4.5.2.1. “Komersantu skaits, ar kuriem paredzēts sadarboties Studentu inovācijas programmas īstenošanā”. |
| 2.7. | Par prakses vietām - vai tie var būt studenti no esošajām studiju programmām ar obligātas prakses prasību un mēs šo praksi sasaistām ar šo projektu? Vai tie ir tikai tie studenti, kas ir piedalījušies studentu inovāciju grantu programmā? | Saskaņā ar MK noteikumu Nr. 82 anotāciju, rādītājā “studējošo skaits, kas ieguvuši prakses vietas vai tikuši nodarbināti uzņēmumos, kas īsteno P&A aktivitātes, vai zinātniskajās institūcijās” uzskaita tos studējošos, kuriem ir pilnveidotas inovāciju un uzņēmējspēju kompetences. Līdz ar to rādītājs tiek veidots no tiem studējošajiem, kas tiek uzskaitīti MK noteikumu Nr. 82 7.2.1. apakšpunktā noteiktajā rādītājā. Tātad tie ir tikai tie studenti, kas ir piedalījušies studentu inovāciju grantu programmā. |
| 2.8. | Pēc MKN 2.8. apakšpunkta redzu, ka tur nekas nav minēts par praksēm - tātad, ja komersants ir gatavs iesaistīties projektā, nodrošinot tikai prakses vietas tiem studējošajiem, kuri piedalījušies inovāciju grantu programmā, viņš neskaitīsies kā sadarbības partneris? | Ja komersants piedalās projektā, nodrošinot tikai prakses vietas studentiem, kuri piedalījušies inovāciju grantu programmā, bet nepilda citas funkcijas, kas raksturīgas sadarbības partnerim, viņš netiek uzskatīts par sadarbības partneri MK noteikumu Nr. 82 izpratnē. |
| 2.9. | Par zinātniskajām institūcijām un biedrībām/nodibinājumiem - vai viena un tā pati organizācija projektā var kvalificēties gan kā sadarbības partneris, gan stratēģiskais partneris? Jeb tie viens otru izslēdz? | MK noteikumi Nr.82 neaizliedz iesaistītajai organizācijai piedalīties gan Studentu inovāciju programmas izstrādē (stratēģiskais partneris), gan ieviešanā (sadarbības partneris). | |
| 2.10. | Vai projekta ietvaros var apmaksāt mentoru (komersantu deleģēti eksperti) darbu? | Saskaņā ar MK noteikumu Nr. 82 anotāciju, Mentors ir savas jomas profesionālis, kas brīvprātīgi dalās praktiskās zināšanās un pieredzē un sniedz studentu inovāciju programmas dalībniekiem ar uzņēmējdarbības un inovāciju attīstību saistītus padomus. Mentors var tikt piesaistīts arī kā studentu darbu vadītājs. **Mentors** par savu dalību studentu inovāciju programmā **nesaņem atlīdzību.** | |
| 2.11. | Par nozares asociāciju - vai jāizstrādā kopā ar nozares asociācijām atkarībā no izvēlētās RIS jomas vai no augstskolas profila? | Atbilstoši 3.6.4.kritērijā noteiktajam, studentu inovāciju programma ir jāizstrādā partnerībā ar augstākās izglītības iestādes darbības profilam atbilstošajām vadošajām nozaru asociācijām, nevis atkarībā no izvēlētās RIS3 jomas. | |
| 2.12. | Vai darba vadītājam projektā var maksāt atlīdzību par noteiktu stundu skaitu mēnesī, kurš kopsummā ir mazāks par 0,3 slodzi. | Nosacījums “ne mazāk kā 30% no normālā darba laika” attiecas uz daļlaika izmaksu attiecināšanas principu. Ja projektā tiek strādāts normālais vai nepilns darba laiks, tas nozīmē, ka 100% no darba laika tiek veltīts darbam ar projektu neatkarīgi no nepilna darba laika (arī strādājot 20% darba laiku tiek veikts 100% darbs ar projektu). | |
| 2.13. | Vai varat paskaidrot, ko nozīmē projekta gala rezultāta kvalitātes izvērtējums? | Finansējuma saņēmējam, noslēdzoties projekta īstenošanai, būs pienākums iesniegt projekta gala atskaiti rezultātu kvalitātes izvērtēšanai (angļu valodā). Tiklīdz IZM izstrādās gala atskaites vērtēšanas kritērijus, Aģentūra sagatavos atskaites standartformu. Projekta gala izvērtējumu veiks ārvalstu eksperti ar atbilstošu kompetenci, vērtēšanas procesu nodrošinās LZP. Gala rezultātu izvērtējumu Aģentūra ņems vērā lēmuma pieņemšanā par projekta mērķa un plānoto rezultātu sasniegšanu. | |
| 2.14. | Ja mēs iesaistāmies kā sadarbības partneris citas AII rīkotajā aktivitātē ar konkrētām darbībām (piemēram, viņu rīkotajā aktivitātē organizēsim praktisko darbnīcu) - vai mums šī aktivitāte ir jāliek iekšā savā inovāciju programmā (6. pielikumā), laika grafikā un arī jāapraksta projekta iesniegumā zem Darbībām? Vai tomēr šo aktivitāti visu apraksta pats organizators, norādot, ka mēs būsim kā sadarbības partneris, bet mūsu projekta iesniegumā šāda aktivitāte neparādās? | Projekta iesniegumā iesniedzējs norāda informāciju tikai par sava projekta ietvaros plānotajām darbībām. Ja iesaistāties kā sadarbības partneris citas AII rīkotajā aktivitātē, šīs aktivitātes aprakstu un detalizētu informāciju sniedz pats organizators, norādot jūsu lomu kā sadarbības partnerim. Jūsu projekta iesniegumā šāda aktivitāte nav jāiekļauj. Ja projekta iesniedzējs vienlaikus ir vai plāno būt sadarbības partneris citam finansējuma saņēmējam, tas ir jānorāda projekta iesniegumā, pamatojot resursu pietiekamību visos saistītajos projektos plānoto darbību īstenošanai, kā arī ir jānodrošina katra projekta finanšu plūsmas un atbalstāmo darbību nodalīšana. | |
| 2.15. | Saprotam, ka stratēģiskā partnerība sastāv no 4 iesaistītajām pusēm - sakiet lūdzu, vai minētā zinātniskā institūcija ir saprotama kā AII, kas iesniedz projektu vai arī ir nepieciešama vēl kāda zinātniska institūcija? | Stratēģiskā partnerība attiecas uz sadarbību ar četrām galvenajām iesaistītajām pusēm, tostarp zinātniskajām institūcijām, kuras piedalās maģistrantu un doktorantu darbu izstrādes nodrošināšanā. Zinātniskās institūcijas, kas ir augstskolas struktūrvienības, netiek uzskatītas par stratēģiskajiem partneriem. Tāpēc, ja projekta iesniedzējs ir augstākās izglītības iestāde (AII), tā nevar vienlaikus būt uzskatāma arī par vienu no stratēģiskajiem partneriem kritērija Nr. 3.6. izpratnē. Mērķis ir veicināt sadarbību ar plašāku inovāciju un zināšanu ekosistēmu — ārējām zinātniskajām institūcijām, uzņēmumiem, nozares organizācijām utt. | |
| 2.16. | Sakiet lūdzu, vai inovāciju pragrammā studentiem var iesaistīties arī ne tikai komandas, bet individuāli (piem., students, kuram ir biznesa ideja, bet vēl nav komanda ar kuru kopā darboties studentu inovācijas programmā) vai šis students var piedalīties programmā un saņemt gan grantu , gan stipendiju? | Studentu inovāciju programmā var piedalīties gan komandas, gan individuāli studenti. Tādējādi students ar biznesa ideju, kuram vēl nav komandas, var piedalīties programmā un saņemt gan grantu, gan stipendiju. Šāda pieeja veicina individuālo uzņēmējspēju attīstību un atbilst programmas mērķiem. | |
| 2.17. | Par finansējuma piesaisti programmai, sakiet lūdzu vai ir kādas nozares, kuras uzņēmumi nevar atbalstīt programmu finansiāli vai citādi (piem., uzņēmums, kas ražo dzērienus, tai skaitā, alkoholiskus vai uzņēmumus, kas kvalificējas zem kaujas transportlīdzekļu ražošanas,bet ražo tikai transportlīdzekļus nevis ieročus). MK noteikumos nemanam, bet vēlējāmies drošības pēc pārvaicāt. | MK noteikumi Nr. 82 neparedz ierobežojumus nozarēm, kuru uzņēmumi nevar atbalstīt programmu finansiāli vai citādi. MK noteikumi Nr. 82 paredz ierobežojumus nozarēm ar komercdarbības atbalsta saņemšanu saistītu inovāciju pieteikumu īstenošanai, taču arī ar saimniecisku darbību nesaistīta inovācijas pieteikuma īstenošanā ir jāievēro Eiropas Parlamenta un Padomes 2021. gada 24. jūnija Regulas (ES) Nr. 2021/1058 par Eiropas Reģionālās attīstības fondu un Kohēzijas fondu 7. panta 1. punktā noteiktais par neatbalstāmajām nozarēm un darbībām. Vienlaikus aicinām ņem vērā, ka alkohola ražošanas vai tirdzniecības, vai militāro kaujas transportlīdzekļu ražošanas atbalstīšana no ES fondiem nevar uzskatīt par labo praksi, līdz ar to aicinām vērtēt, vai uzņēmumu, kuru darbības joma ir alkohola ražošana vai tirdzniecība, vai militāro kaujas transportlīdzekļu ražošana, iesaiste inovāciju grantu īstenošanā būtu vērtējama kā labā prakse. Tāpat vēršam uzmanību, ka 1.1.1.7. pasākuma projektam un inovāciju pieteikumiem ir jāatbilst pasākuma mērķim, kas ir risināt nozarei, sabiedrībai vai tās daļai nozīmīgas problēmas, līdz ar to aicinājums izvērtēt programmā ietvertās tēmas un to sasaisti ar pasākuma mērķi. | |
| 2.18. | Vai sadarbības partneris - komersants - var būt arī ārvalstī reģistrēts uzņēmums, vai tomēr der tikai Latvijā reģistrēti? | MK noteikumi Nr. 82 neaizliedz kā sadarbības partneri piesaistīt ārvalstīs reģistrētu uzņēmumu, tomēr jāņem vērā, ka projekta īstenošanas vieta ir Latvijas Republikas teritorija. Svarīgi ņemt vērā, ka arī uz ārvalstu sadarbības partneriem attiecas ES fondu uzraudzības prasības, tostarp pārbaudes attiecībā uz grāmatvedības uzskaiti, darba dokumentiem u.c. dokumentāciju, un tā pieejamība var būt būtisks izvērtēšanas faktors. Tādēļ ārvalstu partneru iesaiste nav aizliegta, bet tai jābūt pamatoti izvērtētai. | |
| 2.19. | Vai viena un tā pati persona inovāciju grantu programmas projektā var būt nodarbināta 2 organizācijās: piem, NVO, kas būs projekta partneris un,piemēram, Vidzemes Augstskolā, kas būs vadošais partneris? Protams, katrā no organizācijām tiktu iesniegta darba uzskaites lapa un norādīts, kuras stundas un cik daudz katrā organizācijā strādātas šīs programmas īstenošanā, lai varētu izsekot. | Teorētiski šāda nodarbinātība varētu būt pieļaujama, ja tiek ievērotas šādas prasības: katrā organizācijā ir sagatavota atsevišķa darba uzskaites lapa ar precīzi norādītu laiku un veiktajiem uzdevumiem; netiek pārsniegts maksimāli pieļaujamais darba laiks; tiek nodrošināta pilnīga finanšu izsekojamība. Tomēr, ņemot vērā, ka persona vienlaikus būtu iesaistīta divās projekta partnerorganizācijās, lūdzam izvērtēt, vai šādā situācijā nepastāv interešu konflikta risks un dubultā finansējuma risks. Papildus , ja finansējuma saņēmējs vienlaikus ir vai plāno būt sadarbības partneris citam finansējuma saņēmējam, tas ir jānorāda projekta iesniegumā, pamatojot resursu pietiekamību visos saistītajos projektos plānoto darbību īstenošanai, kā arī ir jānodrošina katra projekta finanšu plūsmas un atbalstāmo darbību nodalīšana. | |
| 2.20. | Sakiet lūdzu vai ir kaut kur pieejams sīkāks skaidrojums par to, kas tiek saprasts ar jaunradītu darba vietu, piemēram, vai tā ir iepriekš pilnīgi neesistējoša pozīcija/ darba vieta vai ar to var saprast, ka pozīcija ir bijusi, darbinieks to ir pametis, cits nav bijis vietā un tagad tiktu atkal jaunradīta pozīcija? | Saskaņā ar Finanšu ministrijas vadlīnijām Nr. 1.2.” Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027. gada plānošanas periodā”, jaunradīta darba vieta ir definēta kā jauna štata vieta, kad tiek pieņemts darbinieks, kuru nepieciešams nodrošināt ar darba vietas aprīkojumu. | |
| 2.21. | Ja studentus, kas hakatonu vai citu konkursu laikā ir pilnveidojuši inovāciju un uzņēmējspēju kompetences (arī saņēmuši stipendijas par godalgotu vietu un ekspertu konsultācijas, bet ne granta formā (bez fiksētās summas piemērošanas)) nedrīkst ieskaitīt rādītājā 7.2.1., vai hakatoni un citi konkursi skaitās studentu inovāciju programmas īstenošana vai citi studentu inovāciju programmas pasākumi? Vai hakatoni un citi konkursi ietilpst 85%, kas minēti MK noteikumu Nr. 82 punktā 43.? | Ņemot vērā MK noteikumu Nr. 82 anotācijā noteikto, studentu inovāciju pieteikumu īstenošanas nodrošināšanā ietilpst atbalsta pasākumu nodrošināšana studentu inovāciju pieteikumu īstenošanā. Līdz ar to hakatoni un citi konkursi, kas domāti plašākai mērķauditorijai un nevis tiem studentiem, kas īsteno studentu inovāciju pieteikumus, ietilps zem atbalstāmās darbības “citu studentu inovāciju programmas pasākumu organizēšana” un ietilps MK noteikumu Nr. 82 43. punktā minētajos 15%. | |
| 2.22. | Vai Programma paredz, ka studējošie spēj pilnveidot inovāciju un uzņēmējspēju kompetences tikai īstenojot studentu pieteikumus un saņemot grantus? Vai students, kas būs hakatona vai cita konkursa laikā attīstījis inovāciju un uzņēmējspēju kompetences, izpildījis visas metodiskās fāzes, bet nebūs saņēmis atbalstu granta formā (fiksētās summas piemērošana), ir uzskaitāms pie MK noteikumu Nr. 82 punktā 7.2.1. noteiktā rādītāja? | Programma pēc būtības paredz iespēju attīstīt studējošo inovāciju un uzņēmējspēju kompetences dažādās formās, tostarp hakatonos, konkursos, darbnīcās un citās aktivitātēs. Tātad — kompetences var tikt pilnveidotas arī bez granta saņemšanas.  Tomēr, saskaņā ar MK noteikumu Nr. 82 anotāciju, rādītājā 7.2.1. (“Studējošo, tostarp doktora grāda pretendentu skaits, kuriem pilnveidotas inovāciju un uzņēmējspēju kompetences”) tiek uzskaitīti tikai tie studējošie, kuri sekmīgi īstenojuši studentu inovāciju pieteikumus (grantus). | |
| 2.23. | Projekta iesnieguma vērtēšanas kritēriju piemērošanas metodikā pie 3. SPECIFISKIE ATBILSTĪBAS KRITĒRIJI par stratēģiskajiem partneriem ar kuriem kopā jāizstrādā studentu inovāciju programma, ir minētas sekojošas iesaistītās puses - 3.6.1. Zinātniskās institūcijas; 3.6.2. Augstskolas studentu organizācija; 3.6.3. biznesa akseleratori, biznesa inkubatori, biedrības, nodibinājumi; 3.6.4. nozaru asociācijas. Pie skaidrojuma kritērija atbilstības noteikšanai ir tāpat minētas zinātniskās institūcijas (daudzskaitlī), augstskolas studentu organizācija (vienskaitlī), bet pretrunā ar definēto kritēriju - biznesa akselerators, biznesa inkubators, biedrība, nodibinājums vai cita organizācija (vienskaitlī) un nozaru asociācija (vienskaitlī). Vai stratēģiskā partnerība tad ir jāveido ar vienu vai vairākām biedrībām/nodibinājumiem un nozaru asociācijām, vai tomēr pietiek ar vienu biedrību/nodibinājumu un vienu nozaru asociāciju, lai kritēriju izpildītu? | Minimālajai partnerībai pietiek ar vienu organizāciju no katras kategorijas , t.i., vismaz viena biedrība vai nodibinājums un viena nozaru asociācija. Vajadzības gadījumā var piesaistīt arī vairākus partnerus, taču tas nav obligāti kritērija izpildei. | |
| Projekta rādītāji | | | |
| 3.1. | Kā uzskaitīt studējošo skaitu, ja studējošais ir piedalījies studentu inovāciju pieteikuma īstenošanā vai studentu inovāciju programmas pasākumos vairāku augstskolu projektos 1.1.1.7. pasākuma ietvaros? | Lai izvairītos no dubultas uzskaites, studējošais būtu jāuzskaita tikai vienā projektā par konkrētu pieteikuma īstenošanu. Ja studējošais piedalās dažādās citas aktivitātēs (kas nav pieteikuma īstenošana) vairākos projektos, katrā projektā viņš var tikt uzskaitīts atsevišķi par attiecīgo aktivitāti. Tomēr ir svarīgi nodrošināt skaidru uzskaiti un koordināciju starp augstskolām, lai precīzi atspoguļotu studējošo dalību un novērstu datu dublēšanos. |
| 3.2. | Kā tiks skaitīti rezultāta rādītāji:  1) Studējošo, tostarp doktora grāda pretendentu, skaits, kuriem pilnveidotas inovāciju un uzņēmējspēju kompetences (Ministru kabineta noteikumu Nr. 82 7.2.1. apakšpunkts).  2) Studējošo, tostarp doktora grāda pretendentu, skaits, kuri piedalījušies studentu inovāciju programmas pasākumos (Ministru kabineta noteikumu Nr. 82 7.2.2. apakšpunkts). | Atbilstoši MK noteikumu Nr. 82 anotācijā noteiktajam, rādītājā studējošo, tostarp doktora grāda pretendentu skaits, kuriem pilnveidotas inovāciju un uzņēmējspēju kompetences ieskaita tos studējošos, kuri ir sekmīgi īstenojuši studentu inovāciju pieteikumus (grantus). Rādītājā skaita unikālās personas.  Savukārt rādītājā studējošo, tostarp doktora grāda pretendentu skaits, kuri piedalījušies studentu inovāciju programmas pasākumos ieskaita kopējo projekta ietvaros rīkoto studentu inovāciju programmas pasākumu dalībnieku skaitu. Rādītājs aptver kopējo pasākumu apmeklējuma plūsmu. Rādītājā skaita unikālās personas. |
| 3.3. | Jautājums par nacionālajiem rādītājiem - studējošo skaits, kas ieguvuši prakses vietas vai tikuši nodarbināti uzņēmumos, kuri īsteno pētniecības un attīstības aktivitātes, vai zinātniskajās institūcijās. Vai kvalificējas tikai prakses uzņēmumos, kas veic R&D aktivitātes? | Saskaņā ar rādītājā noteikto, tie ir uzņēmumi, kas īsteno P&A aktivitātes. |
| 1. **Projekta iesnieguma aizpildīšana** | | |
| 4.1. | MK 59. Projekta iesniedzējam ir pienākums līdz projekta iesnieguma iesniegšanai izstrādāt iekšējās kontroles sistēmu korupcijas un interešu konflikta riska novēršanai - vai mums jāsniedz kāds pielikums, kas apliecina šādas sistēmas esamību? | Projekta iesniedzējs, iesniedzot projekta iesniegumu, sadaļā "Apliecinājumi" paraksta attiecīgo apliecinājumu – “Apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā”. Papildu pielikums par iekšējās kontroles sistēmas esamību nav jāiesniedz. |
| 4.2. | Vai mums kā publiskai atvasinātai personai arī jāsniedz šis pielikums? (attiecās uz sadarbības partneriem-publiskām personām, t. sk. tās iestādēm, struktūrvienībām, orgāniem, kapitālsabiedrībām) visu sadarbības partneru apliecinājumus par informētību attiecībā uz interešu konflikta jautājumu regulējumu un to integrāciju iekšējās kontroles sistēmā (atlases nolikuma 5.pielikums. | Minētais pielikums attiecas uz sadarbības partneri neatkarīgi no projekta iesniedzēja juridiskās formas. Ja sadarbības partneris ir publiska persona, t. sk. iestāde, struktūrvienība, orgāns vai kapitālsabiedrība, tad projekta iesniedzējs sadaļā "Pielikumi" pievieno apliecinājumu atbilstoši atlases nolikuma 5. pielikumam. |
| 4.3. | MK 49. punktā minēts, ka finansējuma saņēmējs nodrošina inovāciju fonda izveidi līdz dienai, kad tiek apstiprināts projekta pieteikums. Savukārt, obligātajos pielikumos ir jau jāpievieno bankas konta izrakstu, kas apliecinātu pieejamā finansējuma apjomu Inovāciju fondā atbilstoši SAMP MK noteikumu 49. punktā noteiktajam. Tad kā īsti ir? | Saskaņā ar MK noteikumu Nr. 82 prasībām, projekta iesniedzējam līdz projekta iesnieguma apstiprināšanas brīdim jāiesniedz dokumentācija, kas apliecina Inovāciju fondā pieejamā finansējuma apjomu, atbilstoši SAMP MK noteikumu 49. punktam (piemēram, bankas konta izraksts), kā arī plānotos privātā finansējuma avotus atbilstoši SAMP MK noteikumu 47. punktam (piemēram, bankas konta izraksts, apliecinājuma dokumenti no komersantiem, privātpersonām u.c.).  Tādējādi MK noteikumu Nr. 82 49. punkts nosaka minimālo privātā finansējuma apjomu, kas jānodrošina uz projekta iesnieguma apstiprināšanas dienu, atkarībā no projekta īstenošanas ilguma. |
| 4.4. | Jautājums par 6.pielikumā (Studentu inovācijas programmas apraksts) esošajām tabulām - Tabula B2.1. (Latvijas un ārvalstu augstskolu pieredzes un labās prakses analīze studentu inovāciju kompetenču un uzņēmējspējas attīstībai) un Tabula C 6.1. (Studentu inovāciju pieteikumu darbu vadītāji, eksperti un mentori), kas jāpievieno arī kā pielikumi - vai pielikumiem ir jābūt plašākiem, vai tās vienkārši ir copy/paste tabulas programmas aprakstā un pielikumos? | Nē, pielikumiem nav jābūt plašākiem, tās var būt tās pašas tabulas, kas tiks iekļautas studentu inovāciju programmas aprakstā. |
| 4.5. | Par Studentu inovāciju pieteikuma atlases nolikumu - vai ir pieejama metodika, kritēriji, kas jāiekļauj nolikumā? | MK noteikumu Nr. 82 anotācijā ir minēts, ka studentu inovāciju pieteikumu atlases, ieviešanas, uzraudzības un finansēšanas kārtībā jāparedz tai skaitā (bet ne tikai): 1) izstrādāt līguma formu, kas tiek noslēgts starp studentu inovāciju pieteikuma īstenotāju/-iem un finansējuma saņēmēju par studentu inovāciju pieteikuma īstenošanu; 2) izstrādāt studentu inovāciju pieteikuma iesnieguma formu; 3) izstrādāt studentu inovāciju pieteikumu īstenošanas uzraudzības nosacījumus; 4) izstrādāt studentu inovāciju pieteikumu atlases un studentu inovāciju pieteikumu rezultātu izvērtēšanas kārtību; 5) izstrādāt nosacījumus studentu inovāciju pieteikuma rezultātu un noslēguma atskaites apstiprināšanai. Studentu inovāciju pieteikumu atlases, ieviešanas, uzraudzības un finansēšanas kārtības saturs plašāk tiks atrunāts fiksētās summas maksājuma metodikās.  Fiksētās summas maksājuma metodikas atrodas saskaņošanas procesā ar FM, CFLA un RI, līdz ar to metodikās ir iespējamas izmaiņas, bet zemāk ir uzskaitīti metodikās ietvertie nosacījumi saistībā ar studentu inovāciju pieteikumu atlases, īstenošanas, uzraudzības un finansēšanas kārtību.  Fiksētās summas maksājuma piemērošanas metodikā studentu inovāciju pieteikumu īstenošanai **inovācijas idejas izstrādei un sākotnējai pārbaudei** Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.7. pasākuma "Inovāciju granti studentiem" ietvaros ir noteikts, ka:   1. Pirms metodikas piemērošanas finansējuma saņēmējs izstrādā studentu inovāciju pieteikumu atlases, īstenošanas, uzraudzības un finansēšanas kārtību, kā arī gala rezultātu izvērtēšanas kārtību, ko kopā ar projekta iesniegumu projektu iesniegumu atlases nolikumā noteiktajā kārtībā iesniedz sadarbības iestādē. Kārtībā paredz tai skaitā (bet ne tikai):    1. izstrādāt līguma formu, kas tiek noslēgts starp pieteikuma īstenotāju/-iem un finansējuma saņēmēju par pieteikuma īstenošanu;    2. izstrādāt pieteikuma iesnieguma formu, t.sk., iekļaujot sadaļas, kur jāsniedz informācija par pieteikuma kopsavilkumu, pieteikuma mērķi un darba plānu, tai skaitā darba uzdevumu (*work package*)/ darbību laika grafiku, klientu mērķa grupu, idejas aktualitātes pamatojumu, tirgus izpēti par esošajiem risinājumiem un pieteikumā piedāvātā risinājuma priekšrocībām, idejas esošo attīstības stadiju, idejas potenciālu, pielietojamām metodēm un tehnoloģijām, plānotajiem starprezultātiem un gala rezultātiem, kā arī informāciju par pieteikuma īstenotāju motivāciju, pienākumu aprakstu un projekta ietekmi uz pieteikuma īstenotāju profesionālo izaugsmi;    3. izstrādāt pieteikumu īstenošanas uzraudzības nosacījumus, t.sk. attiecībā uz pieteikuma izpildes kontroles mehānismu par pieteikumu īstenošanu, dokumentēšanu un rezultātu atbilstību, dubultfinansējuma riska novēršanu[[1]](#footnote-2). Kārtībā nosaka arī rīcību gadījumā, ja tiek veiktas izmaiņas komandas dalībnieku sastāvā;    4. izstrādāt nosacījumus pieteikuma rezultātu un noslēguma atskaites apstiprināšanai, paredzot vismaz:       1. rezultātu publisku prezentēšanu[[2]](#footnote-3);       2. noslēguma atskaitē ietvertu detalizētu un secīgu idejas attīstības progresa novērtējumu attiecībā pret idejas sākotnējo attīstības stadiju pieteikuma iesniegšanas brīdī, kā arī pret pieteikumā izvirzītajiem starprezultātiem un gala rezultātiem, t.sk. raksturojot sākotnēji plānoto starprezultātu un gala rezultātu sasniegšanas līmeni (procentos);       3. noslēguma atskaitē ietvertu pieteikumu īstenošanas procesa metodisko fāžu (turpmāk – fāzes) izpildes aprakstu atbilstoši fāžu skaidrojumam 1.pielikumā;       4. noslēguma atskaitē ietvertu pieteikuma rezultātu tālākā pielietojuma vai attīstības iespēju raksturojumu;       5. noslēguma atskaitē ietvertu pieteikuma īstenotāju pašnovērtējumu par pieteikuma īstenošanas procesu un rezultātiem, tai skaitā kodolīgi raksturojot būtiskākos sasniegumus un izaicinājumus pieteikuma īstenošanas laikā, komandas sadarbības raksturojumu un vērtējumu, kā arī ieguvumu raksturojumu no savstarpējās sadarbības un pieteikuma īstenošanas kopumā, sadarbības raksturojumu ar (pieteikuma) studentu darba vadītāju un iesaistītajiem ekspertiem/ mentoriem un studentu inovāciju programmas novērtējumu;    5. noteikt, ka studentu darbu vadītāju pienākums ir nodrošināt apstiprinātā studentu inovāciju pieteikuma īstenošanā iesaistītā studējošā vai studējošo komandas metodikas 1.pielikumā noteikto metodisko fāžu izpildi. Ja studentu darbu vadīšanai tiek piesaistīts savas jomas profesionālis ārpus augstskolas, ir svarīgi nodrošināt augstskolu pasniedzēju zināšanu pārņemšanu no šādiem studentu darbu vadītājiem, tādējādi stiprinot pašas augstskolas kapacitāti;    6. prioritāro jomu (tēmas par mākslīgo intelektu, iekšējo un ārējo drošību un izglītības tehnoloģijām) un starpdisciplināro komandu prioritāru apstiprināšanu[[3]](#footnote-4);    7. procesa aprakstu kā tiks veikts studējošo prasmju un attieksmes novērtējums pirms un pēc dalības studentu inovāciju programmā (pēc dalībnieku atlases un pēc studentu inovāciju pieteikuma pabeigšanas) un iesaistīto mācībspēku, darba vadītāju, mentoru, komersantu un studējošo atgriezeniskās saites analīze par dalību studentu inovāciju programmā un labās prakses un pieredzes integrēšanu studiju procesā;    8. apraksta mehānismu, kā tiks nodrošināta izmaksu nepārklāšanās starp projektā iesaistīto īstenošanas personālu un ekspertiem, kuri sniedz individuālās konsultācijas, kas tiek segtas fiksētā maksājuma ietvaros.   Fiksētās summas maksājuma piemērošanas metodikā studentu inovāciju pieteikumu īstenošanai **inovācijas idejas attīstībai uz jau esošas koncepcijas pierādījuma bāzes** Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.7. pasākuma "Inovāciju granti studentiem" ietvaros ir noteikts, ka:   1. Pirms metodikas piemērošanas finansējuma saņēmējs izstrādā studentu inovāciju pieteikumu atlases, īstenošanas, uzraudzības un finansēšanas kārtību, kā arī gala rezultātu izvērtēšanas kārtību, ko kopā ar projekta iesniegumu projektu iesniegumu atlases nolikumā noteiktajā kārtībā iesniedz sadarbības iestādē. Kārtībā paredz tai skaitā (bet ne tikai):    1. Izstrādāt pieteikumu atlases un pieteikumu rezultātu izvērtēšanas kārtību, tai skaitā nosakot ekspertu komisijas sastāvu un tās darba organizāciju, un paredzot, ka:       1. ekspertu komisijas sastāvā ir iekļauti Latvijas vai ārvalstu eksperti ar atbilstošu zinātnisko un biznesa attīstības kompetenci un pieredzi, tostarp jaunuzņēmumu dibinātāji un citi uzņēmēji, nozaru vai tehnoloģiju eksperti[[4]](#footnote-5);       2. vērtēšanas procesā iesaistītie eksperti finansējuma saņēmējam iesniedz apliecinājumu par to, ka tie nav saistīti ar pieteikumu iesniedzējiem Regulas (ES) Nr. 2024/2509[[5]](#footnote-6) 61. panta izpratnē un nav piedalījušies vērtētā pieteikuma sagatavošanā (tai skaitā pieteikuma idejas sākotnējā izstrādē), kā arī nepiedalīsies to īstenošanā, kā arī nav tādu apstākļu, kuru dēļ ir pamats uzskatīt, ka eksperti ir ieinteresēti konkrēta pieteikuma apstiprināšanā vai noraidīšanā[[6]](#footnote-7);       3. ekspertu komisija apstiprina katru pieteikumu (individuālā budžeta projekta apstiprināšanas process attēlots 4.pielikumā), tai skaitā izvērtē katrā pieteikumā definēto plānoto sasniedzamo rezultātu un izmaksu pamatotību - katrai izmaksu pozīcijai izvērtē iesniegtos izmaksu aprēķinus, pamatojošos dokumentus (cenu aptaujas[[7]](#footnote-8), statistikas dati, iepriekšējā pieredze, citas vienkāršotās izmaksas utt.), nepieciešamības gadījumā veic korekcijas iesniegtajā budžeta projektā, un apstiprina individuālā vienreizējā maksājuma budžeta projektu un plānotos sasniedzamos rezultātus;       4. ekspertu komisija apstiprina katra pieteikuma rezultātu, tai skaitā izvērtējot pieteikuma plānoto rezultātu un sākotnējā budžeta projekta atbilstību sasniegtajiem rezultātiem, kā arī sasniegto rezultātu kvalitāti 1.1.1.7. pasākuma rādītāju kontekstā un to atbilstību metodikā ietvertajiem nosacījumiem;    2. izstrādāt līguma formu, kas tiek noslēgts starp pieteikuma īstenotāju/-iem un finansējuma saņēmēju par pieteikuma īstenošanu;    3. izstrādāt pieteikuma iesnieguma formu, t.sk. iekļaujot sadaļas, kur jāsniedz informācija par pieteikuma kopsavilkumu, pieteikuma mērķi un darba plānu, tai skaitā darba uzdevumu (*work package*)/ darbību laika grafiku, pieteikuma plānoto budžetu (budžeta projekta aizpildīšanas veidlapai izmantot metodikas 3. pielikumu), klientu mērķa grupu, idejas aktualitātes pamatojumu, tirgus izpēti par esošajiem risinājumiem un pieteikumā piedāvātā risinājuma priekšrocībām, idejas esošo attīstības stadiju, idejas potenciālu, pielietojamām metodēm un tehnoloģijām, plānotajiem starprezultātiem un gala rezultātiem, kā arī informācija par pieteikuma īstenotāju motivāciju, pienākumu aprakstu un projekta ietekmi uz pieteikuma īstenotāju profesionālo izaugsmi;    4. izstrādāt 8.punktā minētā budžeta projekta izvērtēšanas kārtību. Pieteikuma budžeta projekta veidlapā nepieciešams iekļaut šādas pozīcijas - materiālu un pakalpojumu izmaksas, ekspertu atlīdzības izmaksas, mobilitātes izmaksas, sadalot tās sīkākās apakšpozīcijās. Katram pieteikuma budžeta projektam katra budžeta pozīcija ir jāpamato ar pamatojošo dokumentāciju (piemēram, cenu aptauja, piedāvājumi, oficiālo tīmekļa vietņu cenrāži, vēsturiskie dati);    5. izstrādāt pieteikumu īstenošanas uzraudzības nosacījumus, t.sk. attiecībā uz pieteikuma izpildes kontroles mehānismu par pieteikumu īstenošanu, dokumentēšanu un rezultātu atbilstību, dubultā finansēšanas risku[[8]](#footnote-9). Kārtībā nosaka arī rīcību gadījumā, ja tiek veiktas izmaiņas komandas dalībnieku sastāvā;    6. izstrādāt nosacījumus pieteikuma rezultātu un noslēguma atskaites apstiprināšanai, paredzot vismaz:       1. rezultātu publisku prezentēšanu[[9]](#footnote-10);       2. noslēguma atskaitē ietvertu detalizētu un secīgu idejas attīstības progresa novērtējumu attiecībā pret idejas sākotnējo attīstības stadiju pieteikuma iesniegšanas brīdī, kā arī pret pieteikumā izvirzītajiem starprezultātiem un gala rezultātiem, t.sk. raksturojot sākotnēji plānoto starprezultātu un gala rezultātu sasniegšanas līmeni (procentos);       3. noslēguma atskaitē ietvertu pieteikumu īstenošanas procesa metodisko fāžu (turpmāk – fāzes) izpildes aprakstu atbilstoši fāžu skaidrojumam metodikas 2.pielikumā;       4. noslēguma atskaitē ietvertu pieteikuma rezultātu tālākā pielietojuma vai attīstības iespēju raksturojumu;       5. noslēguma atskaitē ietvertu pieteikuma īstenotāju pašnovērtējumu par pieteikuma īstenošanas procesu un rezultātiem, tai skaitā kodolīgi raksturojot būtiskākos sasniegumus un izaicinājumus pieteikuma īstenošanas laikā, komandas sadarbības raksturojumu un vērtējumu, kā arī ieguvumu raksturojumu no savstarpējās sadarbības un pieteikuma īstenošanas kopumā, sadarbības raksturojumu ar (pieteikuma) studentu darba vadītāju un iesaistītajiem ekspertiem/ mentoriem un studentu inovāciju programmas novērtējumu;    7. noteikt, ka studentu darbu vadītāju pienākums ir nodrošināt apstiprinātā studentu inovāciju pieteikuma īstenošanā iesaistītā studējošā vai studējošo komandas metodikas 2. pielikumā noteikto metodisko fāžu izpildi. Ja studentu darbu vadīšanai tiek piesaistīts savas jomas profesionālis ārpus augstskolas, ir svarīgi nodrošināt augstskolu pasniedzēju zināšanu pārņemšanu no šādiem studentu darbu vadītājiem, tādējādi stiprinot pašas augstskolas kapacitāti;    8. prioritāro jomu (tēmas par mākslīgo intelektu, iekšējo un ārējo drošību un izglītības tehnoloģijām) un starpdisciplināro komandu prioritāru apstiprināšanu[[10]](#footnote-11);    9. procesa aprakstu, kā tiks veikts studējošo prasmju un attieksmes novērtējums pirms un pēc dalības studentu inovāciju programmā (pēc dalībnieku atlases un pēc studentu inovāciju pieteikuma pabeigšanas) un iesaistīto mācībspēku, darba vadītāju, mentoru, komersantu un studējošo atgriezeniskās saites analīze par dalību studentu inovāciju programmā un labās prakses un pieredzes integrēšanu studiju procesā. |
| 4.6. | MK noteikumu 2.9. punktā rakstīts, ka stratēģiskais partneris ir arī augstākās izglītības institūcija. Pie vērtēšanas kritērijiem AII neparādās. Ja mēs pie stratēģiskajiem partneriem neizvēlamies kādu AII, vai tas kaut kā ietekmēs punktu piešķiršanu? | Ja stratēģisko partneru vidū neizvēlaties AII, tas pats par sevi tieši neietekmē punktu piešķiršanu. Tomēr jāņem vērā vērtēšanas kritērijs Nr.3.6., kas nosaka, ka Studentu inovāciju programmai jābūt izstrādātai stratēģiskā partnerībā ar vairākām iesaistītajām pusēm, tostarp zinātniskajām institūcijām, studentu organizācijām un citām institūcijām. Lai saņemtu pozitīvu vērtējumu ("Jā"), visām prasībām jābūt izpildītām. Ja projekta iesniedzējam nav iespējama partnerība ar kādu no minētajām pusēm, tas jāpamato ar objektīvu un pārbaudāmu informāciju. Ja kāds no nosacījumiem netiek pilnībā izpildīts, vērtējums var būt "Jā, ar nosacījumu", kas nozīmē nepieciešamību precizēt informāciju par stratēģisko partnerību. Tāpēc, lai nodrošinātu maksimālu atbilstību prasībām, būtu svarīgi rūpīgi izvērtēt partneru iesaisti un sagatavot atbilstošus pamatojuma dokumentus. |
| 4.7. | Atlases nolikuma 9.2. punkts nosaka, ka pieteikumam pievieno projekta iesnieguma un tā pielikumu tulkojumu angļu valodā.  Kāda ir ieteicamā forma, kā sagatavot pieteikuma tulkojumu angļu valodā? Vai ir pieejama noteikta forma pieteikumam angļu valodā vai ir paredzēts, ka iesniedz tādā formā, kādā pieteikumu izgūst no KPVIS? | Nav noteikta standarta forma pieteikuma tulkojumam angļu valodā – to var izvēlēties iesniedzējs. Var izmantot formu, piemēram, kā atlases nolikuma pielikumā "Projekta iesnieguma aizpildīšanas metodika". Svarīgi, lai tulkojums būtu skaidrs, precīzs un ļautu ekspertam pareizi novērtēt iesniegumu, izvairoties no interpretācijas iespējām. |
| 4.8. | Vai 5. pielikums ‘Sadarbības partnera apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā” ir jāparaksta katram komersantam, kurš ir MVU, jaunuzņēmums utt.? | Saskaņā ar atlases nolikuma 9.14. apakšpunktu, 5. pielikuma veidlapas aizpildīšana un parakstīšana attiecas uz sadarbības partneriem, kas ir publiskas personas, t. sk. to iestādēm, struktūrvienībām, orgāniem un kapitālsabiedrībām. Tādējādi komersantiem šis apliecinājums nav jāiesniedz, ja vien tie nav uzskatāmi par publiskām personām vai to struktūrām. |
| 4.9. | Ņemot vērā, ka nolikumā tiek prasīts iesniegt apliecinājumu arī par privātā finansējuma avotiem, sakiet lūdzu vai tiešām no komersantiem un sadarbības partneriem ir jāprasa sadarbības apliecinājumā norādīt konkrētas summas, kādas plāno atvēlēt Inovāciju grantu studentiem atbalstam. Vai apliecinājumiem ir jābūt par pilnīgi visu privātā finansējuma apjomu 15% apmērā. | Saskaņā ar atlases nolikuma 9.6. apakšpunktu, projekta iesniedzējam jāpievieno dokumentācija, kas apliecina Inovāciju fondā pieejamā finansējuma apjomu, atbilstoši MK noteikumu Nr. 82 49. punktam (piemēram, bankas konta izraksts), kā arī plānotos privātā finansējuma avotus atbilstoši MK noteikumu Nr. 82 47. punktam (piemēram, bankas konta izraksts, apliecinājuma dokumenti no komersantiem, privātpersonām u.c.).  Vienlaikus jāņem vērā, ka saskaņā ar MK noteikumu Nr. 82 49. punktu, uz projekta iesnieguma apstiprināšanas brīdi Inovāciju fondā jābūt uzkrātam attiecīgam finansējuma apjomam, atkarībā no plānotā projekta īstenošanas ilguma, t.i., 25%, 33% vai 50% no kopējā projekta privātā līdzfinansējuma.  Tādējādi, komersantiem un sadarbības partneriem ir jāiesniedz dokumentācija, kas apliecina Inovāciju fondā pieejamā finansējuma avotus, savukārt projekta iesniedzējam jāiesniedz dokumentācija, kas apliecina Inovāciju fondā pieejamā finansējuma faktiskā apjoma esamību. |
| 4.10. | Kāda informācija un pamatojošā dokumentācija būtu jāsniedz vai jāpievieno 1.1.1.7. pasākuma projekta iesniegumam par sadarbības partnera – uzņēmuma ieguldījumu natūrā, kas būtu piekļuve augstas veiktspējas mākoņdatošanas servisiem/infrastruktūrai.  Ieguldījuma vērtība tiktu aprēķināta atbilstoši tirgus cenai par līdzvērtīgu pakalpojumu sniegšanu.  Vai šis ieguldījums ir jāvērtē līdz projekta iesniegšanai vai tas to var darīt projekta laikā (ja projektus tiktu apstiprināts)? | Atbilstoši MK noteikumu Nr. 82 48.punktam, ieguldījumu natūrā var veidot pamatlīdzekļi vai piešķirtie materiāli, taču pakalpojumu attiecināšana tā vidējās tirgus vērtības apmērā nav atbalstāma. Piekļuve augstas veiktspējas mākoņdatošanas servisiem/infrastruktūrai būtu attiecināma kā ieguldījums natūrā, ja tā ir pierādāma ar īpašumā esošu pamatlīdzekļu (turpmāk – PL), ieguldīto vērtību.  Uz projekta iesnieguma iesniegšanas vai apstiprināšanas brīdi projekta iesniedzējam ir jāiesniedz apliecinājums par sadarbības partnera finansiālo ieguldījumu Studentu inovāciju programmas īstenošanā, tostarp par nemateriālo ieguldījumu.  Lai aģentūra varētu izvērtēt PL, piemēram, servera, nolietojuma attiecināmo izdevumu apmēru un atbilstību, sadarbības partnerim projekta īstenošanas laikā būs jāiesniedz grāmatvedības politika, kur nodefinēts PL jēdziens, uzskaites un nolietojuma aprēķināšanas kārtība, PL kartiņa, iekšējais dokuments (piemēram, rīkojums), kur tiks noteikts PL izmantošanas veids, nolūks, projekta vajadzībām izmantojamā proporcija. Atbilstoši noteiktajai PL izmantošanas proporcijai tiks attiecināts PL nolietojums kā ieguldījumam natūrā. Tāpat aģentūrai būs jāiesniedz PL iegādes un apmaksas dokumenti, projektā nav attiecināma PL vērtības daļa, kas ir iegādāta no publiskiem finanšu līdzekļiem |
| 4.11. | Jautājums arī par MK noteikumu Nr. 82 49. punktu, kas paredz, ka “49. Finansējuma saņēmējs nodrošina inovāciju fonda izveidi līdz dienai, kad tiek apstiprināts projekta iesniegums. Inovāciju fonda finansējums nav mazāks kā: …”  Paredzam pieteikumam pievienot apliecinājumus no sadarbības partneriem, ka viņi apņemas nodrošināt privāto līdzfinansējumu un apliecnājumus no piesaistītajiem komersantiem par finansiālu ieguldījumu, kas summāri kā minimums veidotu nepieciešamo līdzfinansējuma %. Taču kontā šis finansējums pagaidām netiks ieskaitīts.  Projekta apstiprināšanas gadījumā esam paredzējuši, ka finansējuma saņēmējs un sadarbības partneri proporcionāli saviem budžetiem projektā ieskaita Inovāciju fondā prasīto līdzfinansējumu.  Taču, lai katrs partneris vēlāk var finansēt savas plānotās projekta izmaksas, vēlamies saprast, vai šo uz projekta apstiprināšanas dienu ieskaitīto partneru līdzfinansējumu drīkstēsim atgriezt partneriem viņu projektu kontos un pēc cik ilga laika to drīkst darīt? | MK noteikumu Nr.82 2.6. apakšpunkts nosaka, ka Inovāciju fonds ir finanšu resursu kopums studentu inovāciju programmas īstenošanai, kas ir no citām finansējuma saņēmēja, tai skaitā sadarbības partnera, darbībām nodalīta finanšu plūsma ar atsevišķu grāmatvedības uzskaiti. Finansējuma saņēmējam un sadarbības partneriem ir jāizveido katram savs nodalīts projekta konts, kurā atradīsies projekta finansējums. Katrs no partneriem var veikt savu izdevumu segšanu no sava projektam paredzētā konta. Finansējuma pieejamību pierāda finansējuma saņēmēja un sadarbības partneru projekta kontu izdrukas. Ievērojot iepriekš minēto, visam finansējumam, ko projekta īstenošanai izmanto finansējuma saņēmējs, ir jāatrodas finansējuma saņēmēja projekta kontā, savukārt tam finansējumam, ko projekta īstenošanai izmanto sadarbības partneris, ir jāatrodas sadarbības partnera projekta kontā. |
| 4.12. | MK noteikumu Nr. 82 anotācijā minēts, ka atlīdzība par projekta īstenošanas personāla veikto darbu var būt:  1) bez atlīdzības (mentori);  2) pamatojoties uz darba līgumu vai rīkojumu par iecelšanu amatā, atbilstoši projekta iesniedzēja iekšējai darba samaksas noteikšanas kārtībai;  3) pamatojoties uz pakalpojuma līgumu atbilstoši pakalpojuma sniedzēja faktiski sniegtajam ieguldījumam, nodrošinot, ka izmaksas ir pamatotas un pierādāmas.  Vai 3) apakšpunktā minētā atlīdzība par projekta īstenošanas personāla veikto darbu, pamatojoties uz pakalpojuma līgumu (piemēram, lektori vai darbnīcu vadītāji no ārpuses) ir jāplāno budžeta pozīcijā “Pakalpojuma izmaksas” vai “Projekta īstenošanas personāla izmaksas”? | Ja projekta īstenošanas personāls (piemēram, ārējie lektori vai darbnīcu vadītāji) tiek piesaistīts ar pakalpojuma līgumu, šādas izmaksas ir plānojamas budžeta pozīcijā Nr. 3.1.2. "Cita projekta īstenošanas personāla izmaksas (izņemot virsstundas), kas iesaistās studentu inovāciju programmas īstenošanā". |
| 4.13. | Projektu iesniegumu vērtēšanas 4.5.3. kritērijs paredz, ka projektā par katriem pieprasītajiem 500 000 *euro* studentu inovāciju pieteikumu īstenošanā tiks iesaistīts vismaz šāds skaits studējošo, tostarp. doktora grāda pretendentu. Vai piesaistīto studentu skaits tiks aprēķināts pret visu projekta budžeta kopsummu, ieskaitot privāto līdzfinansējumu vai pret publiskā finansējuma daļu (ERAF un valsts budžeta finansējumu)? | Studentu skaita aprēķins, kas attiecas uz projektu iesniegumu vērtēšanas kritēriju Nr. 4.5.3. ("par katriem pieprasītajiem 500 000 EUR"), tiek veikts attiecībā pret kopējo projekta budžetu, kas ietver arī privāto līdzfinansējumu. |
| 4.14. | Redzam, ka pie projektā ir jāiesniedz arī Inovāciju programmas nolikuma projekts - tā kā mums aktivitātes būs dažādas (tematika, ilgums), nevaram izveidot vienu vienotu nolikumu visām Inovāciju programmas aktivitātēm. Šī iemesla dēļ vēlamies saprast, kādu nolikuma projektu mums iesniegt, vai der tikai vienas no programmas izvērstiem nolikumiem (piemēram, pirmsinkubācijas programma)? | Saskaņā ar MK noteikumiem Nr. 82 un projekta vērtēšanas kritērijiem Nr. 3.2. un Nr. 3.3., projekta iesniegumam jābūt pievienotai Studentu inovāciju programmai, kas, tai skaitā, ietver:  a)vispārējo pasākumu aprakstu, ieviešanas kārtību,  b)studentu inovāciju pieteikumu atlases un vērtēšanas kārtību,  c)uzraudzību un finansēšanas nosacījumus, kā arī detalizētu programmas pirmā gada īstenošanas plānu.  Ja Studentu inovāciju programmas ietvaros paredzētas vairākas aktivitātes ar dažādu tematiku un ilgumu, tad Studentu inovāciju programmā tiek aprakstīta kopējā struktūra, mērķi un pamatprincipi, t.sk. iekļautas sadaļas vai pielikumi, kur aprakstīti konkrēti piemēri vai varianti dažādu pasākumu formātiem (piemēram, pirmsinkubācijas programma, hakatons, dizaina domāšanas darbnīcas u. tml.).  Svarīgi, lai būtu skaidrs, kā tiks nodrošināta atlase, uzraudzība, finansēšana un sadarbības partneru iesaiste. |

1. Attiecībā uz dubultfinansējuma riska novēršanu – finansējuma saņēmējs izstrādā kārtību, kas ļauj pārliecināties, ka viens un tas pats studentu inovāciju pieteikums netiek finansēts citas augstskolas 1.1.1.7.pasākuma projekta ietvaros vai citas programmas projekta vai atbalsta pasākuma ietvaros. [↑](#footnote-ref-2)
2. Rezultātu publiska prezentēšana studentu izstādes, skates, konkursa, publiskas prezentācijas u.tml. pasākumu ietvaros. [↑](#footnote-ref-3)
3. Šīs komandas identificējamas vērtēšanas protokolos, norādot atbilstošo prioritāro jomu un/ vai atbilstību starpdisciplinārajai komandai. Tāpat finansējuma saņēmējs uzkrāj šo informāciju apkopojošā veidā par visām pieteikumu atlasēm. [↑](#footnote-ref-4)
4. Atbilstoši 1.1.1.7. pasākuma MK noteikumu 28.2. apakšpunktam finansējuma saņēmējs izveido studentu inovāciju pieteikumu vērtēšanas komisiju un komisijas sastāvā iekļauj Latvijas vai ārvalstu ekspertus ar atbilstošu zinātnisko un biznesa attīstības kompetenci un pieredzi, tostarp jaunuzņēmumu dibinātājus un citus uzņēmējus, nozaru vai tehnoloģiju ekspertus. Atbilstoši 1.1.1.7. pasākuma MK noteikumu anotācijā noteiktajam, komisija ir lemttiesīga, ja tajā piedalās vismaz viens uzņēmējs vai jaunuzņēmējs. [↑](#footnote-ref-5)
5. Eiropas Parlamenta un Padomes 2024. gada 23. septembra Regulas (ES, Euratom) Nr. 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija). Pieejama šeit: [https://eur-lex.europa.eu/legal-content/lv/TXT/?uri=CELEX%3A32024R2509](https://eur-lex.europa.eu/legal-content/lv/TXT/?uri=CELEX%3A32024R2509%20) [↑](#footnote-ref-6)
6. Atbilstoši 1.1.1.7. pasākuma MK noteikumu anotācijā noteiktajam, studentu pieteikumu vērtēšanas komisijā nedrīkst iekļaut tādu komisijas locekli, kurš ir saistīts ar citiem studentu inovāciju pieteikumu īstenošanā iesaistītiem darbiniekiem (algoti studentu darbu vadītāji, konsultāciju sniedzēji, mentori u.c.) vai pieteikumu iesniedzējiem Ideju bankā jeb komisijas loceklis un projektā iesaistītais cits darbinieks nedrīkst pārstāvēt vienu un to pašu institūciju konkrētā studentu inovāciju pieteikumu konkursā, ja iestājas interešu konflikta pazīmes. [↑](#footnote-ref-7)
7. Komisija tai skaitā pārliecinās, ka līdzīgu izmaksu gadījumā starp pieteikumiem nav būtisku atšķirību to vienībās (piemēram, stundas likme līdzīgām/vienādām pozīcijām) un tās atbilst tirgus cenai. [↑](#footnote-ref-8)
8. Attiecībā uz dubultfinansējuma riska novēršanu – finansējuma saņēmējs izstrādā kārtību, kas ļauj pārliecināties, ka viens un tas pats studentu inovāciju pieteikums netiek finansēts citas augstskolas 1.1.1.7.pasākuma projekta ietvaros vai citas programmas projekta vai atbalsta pasākuma ietvaros. [↑](#footnote-ref-9)
9. Rezultātu publiska prezentēšana studentu izstādes, skates, konkursa, publiskas prezentācijas u.tml. pasākumu ietvaros. [↑](#footnote-ref-10)
10. Šīs komandas identificējamas vērtēšanas protokolos, norādot atbilstošo prioritāro jomu un/ vai atbilstību starpdisciplinārajai komandai. Tāpat finansējuma saņēmējs uzkrāj šo informāciju apkopojošā veidā par visām pieteikumu atlasēm. [↑](#footnote-ref-11)